Sessió formativa sobre l’expedient electrònic de les obres (2)
2019-05-02 15:00 - 18:00 (Europe/Helsinki) | Edifici administratiu Prat del Rull, Carrer de la Grau 13, Andorra la Vella, Andorra
El Govern d’Andorra està posant en marxa un projecte per tal de gestionar els documents administratius de totes les obres mitjançant un expedient electrònic.
En una primera fase, l’expedient electrònic de les obres abastarà el contracte d’obra, l’acta de replanteig, les certificacions, els fulls d’acceptació de preus contradictoris i les actes de recepció provisional i definitiva. En una segona fase, que es concretarà oportunament més endavant, l’expedient electrònic s’estendrà també al llibre d’ordres i als concursos d’obres i de projectes -presentació digital de les ofertes.
Amb aquest objecte, se’ns ha comunicat que el dimarts 30 d’abril a les 15 h, i el dijous 2 de maig també a les 15 h, tindran lloc sengles sessions formatives sobre l’expedient electrònic de les obres, a la sala Esteve Comes de l’edifici administratiu del Prat del Rull (planta baixa), destinades als professionals que exerceixen la direcció facultativa (arquitectes i enginyers).
Aquestes sessions estan obertes a tot els arquitectes i enginyers i a tot el personal dels despatxos d’arquitectura i d’enginyeria que escaigui, per raó de la matèria. És a dir, a les persones que es responsabilitzin i gestionin els actes abans esmentats, i les certificacions d’obra. La durada de la formació serà d’unes tres hores. El contingut de les sessions del dimecres i del dijous serà idèntic. Així doncs, només cal assistir-hi un dels dos dies.
Entenem que és important l’assistència a la formació per part dels enginyers i despatxos d’enginyeria que realitzen o vulguin realitzar encàrrecs professionals per a l’Administració Pública.

Sessió formativa sobre l’expedient electrònic de les obres
2019-04-30 15:00 - 18:00 | Edifici administratiu Prat del Rull, Carrer de la Grau 13, Andorra la Vella, Andorra

Assembla General Ordinària del Col·legi 2019
2019-03-21 17:00 - 22:30 | Restaurant la Borda de la Coma, Camp de neu d'Ordino Arcalís, Arcalís, Ordino, Andorra
Ens complau convocar-vos a l’Assemblea Ordinària del Col·legi, que tindrà lloc el dia 21 de març de 2019.
Aquest any hem previst una visita tècnica al telecabina Tristaina, a l’estació d’Ordino-Arcalís. L’Assemblea tindrà lloc al restaurant de la Coma, i seguidament hem organitzat un sopar al mateix restaurant. Adjunt trobareu la proposta de menú.
L’agenda serà doncs:

17:00: Trobada a l’Hortell (peu de pistes d’Arcalís) i pujada amb telecabina fins a l’estació superior (motriu).
17:00 a 18:00: Visita del telecabina, amb la presència i explicacions del personal de manteniment de SECNOA.
18:00: primera convocatòria de l’Assemblea.
18:30: segona convocatòria.
20:30: sopar.

L’ordre del dia de l’Assemblea serà:

Memòria d’activitats de 2018
Proposta d’assegurança inclosa a la quota de col·legiació.
Obrir la col·legiació a formacions universitàries de l’àmbit de l’enginyeria.
Estat de comptes i aprovació del pressupost 2019
Altes i baixes de Col·legiats
Precs i preguntes
Elecció dels membres de la Junta de Govern

Tal i com marquen els estatuts del Col·legi, l’Assemblea es farà en 2 convocatòries. Al vèncer la legislatura de la Junta actual, l’Assemblea deurà renovar o elegir els membres de Junta pels propers 2 anys. Us informem que segons els Estatuts (art. 37), les candidatures poden arribar a la secretaria del Col·legi des d’ara i fins a 48 hores abans de l’Assemblea.

Assemblea General extraordinaria del COEA
2018-09-13 19:30 - 21:30 | Aparcament d’El Tarter, El Tarter, El Tarter, Canillo, Andorra
Ens és grat convocar-vos a l’Assemblea Extraordinària del Col·legi tindrà lloc el dia 13 de setembre de 2018.
L’ordre del dia serà:

Aprovació de l’esborrany de Llei de l’Enginyeria
Propostes per a la millora de les condicions de la seu social del Col·legi
Precs i preguntes

Abans de l’Assemblea, i per aquells que ho desitgeu, us proposem fer una visita de les obres de construcció de la plataforma esquiable de Soldeu. La visita serà de les 18:00 a les 19:30.
Tot seguit, l’Assemblea tindrà lloc en els mateixos locals d’ENSISA (edifici de l’Obac, a l’aparcament d’El Tarter). Tal i com marquen els nostres Estatuts, l’Assemblea es farà en 2 convocatòries: la primera serà a les 19h30 i en segona a les 20h00.
Per aquells que ho desitgeu, continuarem amb un sopar. Us demanem, a aquells que no ho heu fet encara, de confirmar la vostra presència a l’Assemblea i al sopar, per tal de buscar un lloc adaptat al número d’assistents.
Només ens queda animar-vos a que participeu en l’Assemblea. La nova Llei és un pas crucial cap a la regulació de la Llei i la protecció dels nostres interessos.

Assemblea General Ordinària del Col·legi 2018
2018-03-22 19:30 - 21:30 | FEDA Central, Av. de la Bartra s/n, Encamp, Encamp, Andorra
Ens és grat informar-vos que l’Assemblea Ordinària del Col·legi tindrà lloc el dia 22 de març de 2018.
Abans de l’Assemblea, i per aquells que ho desitgeu, us proposem fer una visita de les instal·lacions de FEDA: sala dels operadors (Quadre de control), museu MW de l’electricitat i central hidroelèctrica. La visita serà de les 18:00 a les 19:30.
Tot seguit, l’Assemblea tindrà lloc en els mateixos locals de FEDA. Tal i com marquen els nostres Estatuts, l’Assemblea es farà en 2 convocatòries: la primera serà a les 19h30 i en segona a les 20h00.
Per aquells que ho desitgeu, continuarem amb el tradicional sopar, que enguany proposem al Hotel Cèntric d’Andorra la Vella. És imprescindible però que ens aneu confirmant en els propers dies la vostra assistència.
L’ordre del dia serà:

Memòria d’activitats de 2017
Presentació i aprovació (si s’escau) de l’Estat de comptes i aprovació del pressupost 2018
Altes i baixes de Col·legiats
Presentació de l’esborrany de Llei de l’Enginyeria, segons l’acordat en l’Assemblea de 2017. Ens estem esforçant per enviar-vos l’esborrany de Llei en els propers dies.
Precs i preguntes

Assemblea General 2017
2017-02-02 19:30 - 21:30 | Restaurant La Borda del Rector, Borda del Rector, Incles, Canillo, Andorra
L’Assemblea Ordinària del Col·legi tindrà lloc el dia 2 de febrer de 2017.
Abans de l’Assemblea, i per aquells que ho desitgen us proposem fer una visita de la central de cogeneració de Soldeu. La visita serà de les 18:00 a les 19:00.
Tot seguit, l’Assemblea tindrà lloc al restaurant “la Borda del Rector”, situat a escassos metres de la central. Com ja vam indicar, l’Assemblea es farà en 2 convocatòries: la primera serà a les 19h30 i en segona a les 20h00.
L’ordre del dia serà:

Memòria d’activitats de 2016
Estat de comptes i aprovació del pressupost 2017
Altes i baixes de Col·legiats
Precs i preguntes
Elecció dels membres de la Junta de Govern

Per aquells que ho desitgin, continuarem amb el tradicional sopar, al mateix restaurant.
Per aquells que no podeu venir, i compte tingut que cal aprovar una modificació dels Estatuts, us demanem que delegueu el vostre vot a algú que assisteixi a l’Assemblea (segons els Estatuts, cal majoria simple, sempre que aquesta majoria signifiqui també almenys una tercera part (1/3) dels membres del Col·legi). Adjuntem un model de delegació de vot.
La modificació dels Estatuts consta dels punts següents (de forma resumida, que us presentarem en detall a l’Assemblea):

Canvi del domicili (actualment el domicili del Col·legi és l’adreça professional del secretari, i es vol posar la de la seu social)
Canvi del procés de pagaments, per a agilitzar la gestió diària: actualment cal una firma conjunta i mancomunada del Tresorer i del President, i es vol canviar per una firma indistinta del tresorer i president, però amb aprovació prèvia en reunió de Junta
Cal fer un ajust en el termini dels recursos contra els actes del Col·legi, per adaptar-se a la Llei de professions titulades
Es proposa afegir en els deures dels Col·legiats, “contractar i mantenir una assegurança que cobreixi els riscos de responsabilitat”. En cas de treball per compte aliè, és l’empresa qui haurà de subscriure i mantenir una assegurança que acompleixi amb aquest requisit.

Només ens queda animar-vos a que participeu en l’Assemblea. NO OBLIDEU CONFIRMAR L’ASSISTÈNCIA, O BÉ DELEGAR EL VOT.

Data límit per a la presentació de llistes candidates a la Junta
2017-01-31 | Col·legi Oficial d’Enginyers d’Andorra, Carrer Pere d'Urg 10, Andorra la Vella, Andorra
Us recordem que segons els Estatuts del Col·legi Oficial d’Enginyers d’Andorra (art. 37), les candidatures a la Junta poden arribar a la secretaria del Col·legi des d’ara i fins a 48 hores abans de l’Assemblea. Les candidatures han de ser completes, és a dir amb tants noms com càrrecs a proveir (mínim 7 persones, dels quals: president, vicepresident, tresorer, secretari i vocals).

Data límit per a la presentació de llistes candidates a la Junta 2015
2015-03-24 | Col·legi Oficial d’Enginyers d’Andorra, Carrer Pere d'Urg 10, Andorra la Vella, Andorra

Presentació: Càlcul de l’emprenta de carboni segons PA 2050:2008
2014-09-13 15:30 - 17:00 | Col·legi Oficial d’Enginyers d’Andorra, Carrer Pere d'Urg 10, Andorra la Vella, Andorra
PRINCIPAT QUALIPREVEN I APPLUS+ ens conviden a la presentació que realitzaran el proper dia 13 de setembre a les 15h30’ als despatxos de la CEA.
El càlcul de l’empremta de carboni és una part de l’anàlisi de cicle de vida d’un producte i busca sistematitzar les conseqüències ( impactes ) ambientals d’obtenir un producte i/o servei.
Amb això es busca detectar les entrades i sortides rellevants, relacionant els impactes ambientals.
Amb aquest càlcul s’avalua les diferents fases productives per tal de conèixer la seva aportació al total d’impacte del producte i/o servei; es busca millorar alguna de les fases ( ecodisseny, distribució, consums,… ); realitzar millores d’eficiència, estalvi de recursos i impacte global d’un producte i/o servei; assolir un ecoetiquetat; imatge i estratègia de mercat (canviar percepció del mercat); diferenciació entre productes competitius.
La referència que s’utilitza és la Guia PAS 2050:2008 ( “ Com calcular l’empremta de carboni en productes i/o serveis”), document consultiu aplicat internacionalment que acabarà sent substituït en un futur pròxim per una norma ISO.
Al final del procés obtenim l’equivalent en gr. de CO2 per gr. de producte.
Avantatges de calcular l’empremta de carboni per part d’una empresa assessora ( PRINCIPAT QUALIPREVEN ) i verificar-la per part d’un organisme acreditat ( APPLUS+ ) són molts, enumerant-ne uns quants:

Comunicació amb les parts interessades ( clients, consumidors finals,…)
Imatge externa de l’organització: transparència, compromís amb la sostenibilitat, política de RSC
Diferenciació producte i/o servei amb la competència
Avançar-se com a proveïdors d’un producte i/o servei
Identificar els processos respecte les emissions i poder realitzar millores: reducció de CO2, eficiència energètica, reduir costos
Alinear l’organització amb els compromisos internacionals de lluita contra el canvi climàtic i la reducció de les emissions de gassos d’efecte hivernacle

Formació IGI, ISI
2014-04-02 19:30 - 21:00 | BSA Fener, Avinguda del Fener 7, Andorra la Vella, Andorra
El Banc Sabadell d’Andorra, en col·laboració amb l’empresa ALFA CAPITAL ens ha proposat de fer una petita presentació/formació gratuïta que creiem que us pot resultar molt interessant, sobre tot per aquells que esteu treballant al sector privat i que heu de presentar els comptes a l’Administració Tributaria. Un dels aspectes interessants de la sessió és que està enfocada al nostre col·lectiu específicament.
Els temes seran els següents:
L’impost sobre la renda d’activitats Econòmiques (IAE):

Objecte de l’impost
Les despeses no deduïbles de l’impost
Determinació de la base de tributació
Càlcul de l’impost
Deduccions i bonificacions
Gestió i liquidació de l’impost
Exemple pràctic

Introducció a l’IGI

Objecte de l’impost
Rendes subjectes
Tipus impositius
Gestió i liquidació de l’impost

La formació està prevista pel proper dimecres 2 d’abril de 19h30 a 21h a la sala d’actes del Banc Sabadell d’Andorra (Av. del Fener nº 7, placeta interior).
Si us plau, confirmeu la vostra assistència a traves del correu electrònic o bé trucant a la seu del Col·legi, al 809030 de 9h a 13h.

Assemblea constituent del COEA
2014-02-05 19:30 - 21:30 | Seu Social MoraBanc, Avinguda Meritxell 96, Andorra la Vella, Andorra
El passat 21.11.2012 va sortir publicada al BOPA la Llei 26/2012, del 18 d’octubre, de creació del Col·legi Oficial d’Enginyers d’Andorra.
La Disposició transitòria primera de la Llei marca un termini de 6 mesos per a convocar una Assemblea general extraordinària que tindrà el caràcter d’assemblea constituent, i durant la que s’han d’aprovar els estatuts definitius del Col·legi i procedir a l’elecció de les persones que ocuparan els càrrecs de la Junta de Govern.
Per tant, ens complau convocar-vos a l’Assemblea constituent, que tindrà lloc el dia 18 d’abril a la sala d’actes de Morabanc (av. Meritxell, 96).
L’ordre del dia serà:

Memòria d’activitats i estat de comptes
Presentació dels resultats de l’enquesta sobre el sector de l’enginyeria
Presentació del Pla Estratègic del Col.legi
Dissolució del Col.legi
Aprovació d’Estatuts
Elecció dels membres de la Junta de Govern
Precs i preguntes

Tal i com marquen els estatuts del Col·legi, es farà en 2 convocatòries: la primera serà a les 19h30 i en segona a les 20h00.
Pel que fa a l’elecció de la nova junta, us recordem que tots aquells que esteu interessats podeu presentar una llista, la composició de la qual ha d’esser: President/a, vicepresident/a, secretari/a, tresorer/a i tres vocals. Tota candidatura ens haurà de ser comunicada abans del dia 2 d’abril de 2013.
Les llistes presentades es comunicaran el dia 3 d’abril.
Penjarem al web del Col·legi els estatuts definitius per tal que els pugueu examinar abans de l’Assemblea. Us avisarem per mail un cop estiguin disponibles per a la seva descàrrega.

Assemblea Ordinaria del Col·legi d’Enginyers 2012
2012-02-28 20:00 - 22:00 | Seu Social MoraBanc, Avinguda Meritxell 96, Andorra la Vella, Andorra
El proper 29 de març celebrarem l’Assemblea Ordinària del nostre Col·legi, a la sala d’actes de MoraBanc (Av. Meritxell, 96).
Tal i com marquen els estatuts del Col·legi, es farà en 2 convocatòries: la primera serà a les 20h00 i en segona a les 20h30.
El programa de la tarda/vespre serà:

19h00: visita de les instal·lacions del centre comercial Illa Carlemany
20h00: primera convocatòria Assemblea General
20h30: segona convocatòria
21h30: sopar al restaurant les Closes

Enguany, segons l’article 15 dels nostres estatuts, hi haurà l’elecció dels membres de la Junta de Govern. Els qui estigueu interessats en formar llista, haureu de fer-la oficial enviant la composició de la candidatura (mínim 6 integrants: President, Vice-President, Secretari, Tresorer i 2 vocals) al secretari de la Junta, com a mínim 5 dies abans de l’Assemblea.
L’ordre del dia de l’Assemblea és el següent:

Memòria d’activitats i estat de comptes
Proposta d’activitats i calendari pel segon trimestre 2011
Elecció dels membres de la Junta de Govern
Precs i preguntes

Des de la Junta, t’animem fortament a participar en l’esdeveniment per tal de que el debat sigui dinàmic i ple de noves propostes.

Ponència amb dinar-col·loqui
2011-06-16 13:00 - 14:00 | Arthotel, Carrer Prat de la Creu 15, Andorra la Vella, Andorra
El Col·legi d’Enginyers es complau a convidar-vos a la conferència a càrrec del Sr. Aureli Arribas que porta per títol: “Observatori Riscos Laborals: consells d’aplicació en la Llei 34/2008, de la seguretat i la salut en el treball” que tindrà lloc el dijous 16 de juny del 2011, a les 13:15 hores, a l’Art Hotel. La duració prevista és de 40 minuts.
Aureli Arribas: membre fundador i director de l’observatori de riscos laborals d’Andorra (ORLA), enginyer industrial i gerent d’una empresa del sector de la prevenció de riscos laborals (PRL).
A continuació es celebrarà un dinar-col·loqui amb el ponent (places limitades – confirmació obligatòria). Properament donarem el detall del menú. El Col·legi en sufragarà la meitat del seu cost.
L’acte és obert a tothom, podeu convidar a qui cregueu convenient.
Us agrairem que confirmeu la vostra assistència a la presentació i/o dinar a enginyers@andorra.ad.

Assemblea Ordinaria del Col·legi d’Enginyers 2011
2011-03-29 19:30 - 22:00 | Seu Social MoraBanc, Avinguda Meritxell 96, Andorra la Vella, Andorra
El proper 29 de març celebrarem l’Assemblea Ordinària del nostre Col·legi, a la sala d’actes de BIBM (Av. Meritxell, 96).
Tal i com marquen els estatuts del Col·legi, es farà en 2 convocatòries: la primera serà a les 19h30 i en segona a les 20h00.
L’ordre del dia de l’Assemblea és el següent:
· Memòria d’activitats i estat de comptes
· Proposta d’activitats i calendari pel segon trimestre 2011
· Precs i preguntes
Des de la Junta, t’animem fortament a participar en l’esdeveniment per tal de que el debat sigui dinàmic i ple de noves propostes.

Jornada Andorrano-Austriaca sobre Eficiència Energètica i Arquitectura Sostenible
2010-05-18 | Centre de Congressos d’Andorra la Vella, Plaça del Poble, Andorra la Vella, Andorra
L’Oficina Comercial d’Àustria a Barcelona, representada pel Sr. Christian Gessl, organitza pel proper 18 de maig de 2010 una Jornada Andorrano-Austriaca sobre Eficiència Energètica i Arquitectura Sostenible al Centre de Congressos d’Andorra la Vella.

Congrés Mundial de Turisme de Neu i de Muntanya 2010
2010-04-13 | Ordino, Ordino, Ordino, Ordino, AD300, Andorra
El programa per la sisena edició del Congrés Mundial de Turisme de Neu i de Muntanya està acabat.
Sota el títol de Reinventar el Turisme de Neu i de Muntanya per atraure nous clients, s’ ha confeccionat un programa extens, variat i molt interessant per a tots aquells professionals del món del turisme.
L’ assistència de ponents de renom mundial, està assegurada, durant els dies del Congrés.
Més informació a www.congresdeneu.ad

Jornades sobre “Models de desenvolupament sostenible en països i regions de muntanya”
2010-02-11 | Centre de Congressos d’Andorra la Vella, Plaça del Poble, Andorra la Vella, Andorra
Jornades organitzades pel Govern, l’Associació de Bancs Andorrans i la Cambra de Comerç.

La innovació, la clau per liderar amb èxit en temps de crisi.
2010-02-09 | Edifici Crèdit Centre, Avinguda Meritxell 80, Andorra la Vella, Andorra
Jornada organitzada per STO, Crèdit Andorrà i SAGE a la 3era planta Edifici Crèdit Centre

Assamblea General del Col.legi – Seu Social BIBM, Av Meritxell, 96
2010-01-20 | Seu Social MoraBanc, Avinguda Meritxell 96, Andorra la Vella, Andorra
Ordre del dia:
1. Conferència “Com potenciar les nostres habilitats. Eines per ser més eficaç” a càrrec de Amparo DIAZ LLAIRO
2. Memòria de les activitats 2009
3. Presentació de la nova imatge i nou web
4. Detalls sobre la Llei de signatura digital
5. Candidatures i eleccions nova junta
